## Rješenje kojim se daje suglasnost ERSTE d.o.o. društ­vu za upravljanje obveznim mirovinskim fondom na imenovanje člana Nadzornog odbora društva Johannesa Leobachera iz Beča

### NN 18/2006 (15.2.2006.), Rješenje kojim se daje suglasnost ERSTE d.o.o. društ­vu za upravljanje obveznim mirovinskim fondom na imenovanje člana Nadzornog odbora društva Johannesa Leobachera iz Beča

# HRVATSKA AGENCIJA ZA NADZOR FINANCIJSKIH USLUGA

**452**

Na temelju odredbi članka 15. stavak 1. točke 4.
alineja 2. i članka 8. stavak 1. Zakona o Hrvatskoj agenciji za nadzor
financijskih usluga (»Narodne novine«, br. 140/05)
primjenom odredbi članka 14. i 15. Zakona o obveznim i dobrovoljnim mirovinskim
fondovima (»Narodne novine« broj 49/99, 63/00, 103/03 i 177/04), a u svezi
članka 2. Pravilnika o dokumentaciji koja se prilaže zahtjevu za autorizaciju
(»Narodne novine« broj 57/01 i 128/02), Uprava Hrvatske agencije za nadzor
financijskih usluga odlučujući o zahtjevu za odobravanje imenovanja člana
Nadzornog odbora ERSTE d.o.o. društva za upravljanje obveznim mirovinskim
fondom, Zagreb, Varšavska 3-5, na sjednici održanoj dana 9. veljače 2006.
donijela je

## RJEŠENJE

1. Daje se suglasnost ERSTE d.o.o. društvu za upravljanje
obveznim mirovinskim fondom na imenovanje člana Nadzornog odbora društva Johannes Leobachera iz Beča, Westbahnstrasse 3/18.

2. Ovo Rješenje objavit će se u »Narodnim
novinama«.

```
Obrazloženje
```

```

```

ERSTE d.o.o. društvo za upravljanje obveznim
mirovinskim fondom dostavilo je dana 11. svibnja 2005. godine bivšoj Agenciji
za nadzor mirovinskih fondova i osiguranja zahtjev za izdavanje suglasnosti na
imenovanje gosp. Johannes Leobachera za člana Nadzornog odbora Društva. Uz isti
prilažu svu potrebnu dokumentaciju kako to propisuje Pravilnik o dokumentaciji
koja se prilaže zahtjevu za autorizaciju (»Narodne novine« 57/01 i 128/02).

Pregledom zahtjeva, utvrđeno je da je Društvo
poslao svu potrebnu dokumentaciju iz koje je razvidno da imenovani član
Nadzornog odbora zadovoljava uvjete propisane u čl.
14. Zakona o obveznim i dobrovoljnim mirovinskim fondovima i čl. 436. u svezi s čl. 255.
Zakona o trgovačkim društvima, odnosno da ne postoje okolnosti iz čl. 15. Zakona o obveznim i dobrovoljnim mirovinskim
fondovima. Pri ocjeni pravilnosti postupanja društva, Hrvatska agencija za
nadzor financijskih usluga koja donosi ovo Rješenje imala je u vidu bitne
okolnosti zbog kojih nije došlo pravovremeno do potrebne suglasnosti, jer
Savjet bivše Agencije za nadzor mirovinskih fondova i osiguranja, koji je tada
bio nadležan za davanje suglasnosti/odobrenja, nije duže vremena održavao svoje
sjednice.

Slijedom navedenog Agencija nalazi da su za
imenovanog i upisanog člana Nadzornog odbora ispunjene zakonom propisane pret­postavke pri obavljanju funkcije člana Nadzornog
odbora društva za upravljanje obveznim mirovinskim fondom.

Sukladno odredbi čl.
8. st. 4. Zakona o Hrvatskoj agenciji za nadzor financijskih usluga, ovo
Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog Rješenja.

Klasa: UP/I-140-01/06-05/04

Urbroj: 326-204-06-1

Zagreb, 9. veljače 2006.

Predsjednik Uprave

**Ante Samodol**, v. r.

Rješenje, NN 18/2006-452